CELEX: 62021CN0353
Language: mt
Date: 2021-06-04 00:00:00
Title: Kawża C-353/21 P: Appell ippreżentat fl-4 ta’ Ġunju 2021 minn Ryanair DAC mis-sentenza mogħtija mill-Qorti Ġenerali (L-Għaxar Awla Estiża) fl-14 ta’ April 2021 fil-Kawża T-388/20, Ryanair vs Il-Kummissjoni (Finnair I; Covid-19)

30.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 349/18
            
         
      Appell ippreżentat fl-4 ta’ Ġunju 2021 minn Ryanair DAC mis-sentenza mogħtija mill-Qorti Ġenerali (L-Għaxar Awla Estiża) fl-14 ta’ April 2021 fil-Kawża T-388/20, Ryanair vs Il-Kummissjoni (Finnair I; Covid-19)
      (Kawża C-353/21 P)
      (2021/C 349/23)
      Lingwa tal-kawża: l-Ingliż
      
         Partijiet
      
      
         Appellant: Ryanair DAC (rappreżentanti: E. Vahida u F.-C. Laprévote, avocats, S. Rating, abogado, I.-G. Metaxas-Maranghidis, dikigoros, u V. Blanc, avocate)
      
         Partijiet oħra fil-proċedura: Il-Kummmissjoni Ewropea, Ir-Renju ta’ Spanja, Ir-Repubblika Franċiża u r-Repubblika tal-Finlandja
      
         Talbiet
      
      L-appellanti titlob li l-Qorti tal-Ġustizzja:
      
                  —
               
               
                  tannulla s-sentenza appellata;
               
            
                  —
               
               
                  tiddikjara skont l-Artikoli 263 u 264 TFUE li d-Deċiżjoni tal-Kummissjoni C(2020) 3387 finali tat-18 ta’ Mejju 2020 dwar l-Għajnuna mill-Istat SA.56809 (2020/N) – Il-Finlandja – COVID-19: Garanzija [ta’ self] tal-Istat mogħtija lil Finnair hija nulla; u
               
            
                  —
               
               
                  tikkundanna lill-Kummissjoni tbati l-ispejjeż tagħha stess u dawk sostnuti minn Ryanair, u tikkundanna lill-intervenjenti fl-ewwel istanza u f’dan l-appell (jekk ikun hemm) għall-ispejjeż tagħhom.
               
            
         Aggravji u argumenti prinċipali
      
      Insostenn tar-rikors, l-appellanti tinvoka ħames aggravji.
      L-ewwel aggravju: il-Qorti Ġenerali wettqet żball ta’ liġi u manifestament żnaturat il-fatti meta ċaħdet il-motiv tal-appellanti dwar il-ksur tal-Artikolu 107(3)(b) TFUE.
      It-tieni aggravju: il-Qorti Ġenerali kisret id-dritt tal-Unjoni Ewropea meta ċaħdet it-talba tal-appellanti li l-prinċipju ta’ nondiskriminazzjoni nkiser b’mod mhux ġustifikat.
      It-tielet aggravju: il-Qorti Ġenerali wettqet żball ta’ liġi u manifestament żnaturat il-fatti rigward it-talba tal-appellanti dwar il-ksur tal-libertà ta’ stabbiliment u l-libertà li jiġu pprovduti servizzi.
      Ir-raba’ aggravju: il-Qorti Ġenerali wettqet żball ta’ liġi u manifestament żnaturat il-fatti dwar in-nuqqas li tinfetaħ proċedura ta’ investigazzjoni formali.
      Il-ħames aggravju: il-Qorti Ġenerali wettqet żball ta’ liġi u manifestament żnaturat il-fatti rigward in-nuqqas ta’ motivazzjoni.